
Gradsko vijeće
KLASA: 370-01/26-01/1	
URBROJ: 2186-9-02-26-3
Lepoglava, 07.07.2026. godine

Temeljem odredbe članka 35. i 391. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17 i 52/25), članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 6. stavka 2. Zakona o društveno poticanoj stanogradnji („Narodne novine“ broj 109/01, 82/04, 76/07, 38/09, 86/12, 7/13, 26/15, 57/18, 66/19, 58/21 i 72/25) i članka 22. Statuta Grada Lepoglave („Službeni vjesnik Varaždinske županije“ broj 64/20, 18/21 i 104/25), Gradsko vijeće Grada Lepoglave na 9. sjednici održanoj 07.07.2026. godine donosi

ODLUKU
o realizaciji Programa društveno poticane stanogradnje na području Grada Lepoglave 
Članak 1.
U cilju izgradnje građevine prema programu društveno poticane stanogradnje koja će se graditi na čkbr. 2616/17 k.o. Lepoglava, Trg kralja Tomislava, livada površine 3063 m², upisane u zk. ul. broj 12112 kod Općinskog suda u Varaždinu, Zemljišnoknjižni odjel Ivanec u vlasništvu Agencije za pravni promet i posredovanje nekretninama (OIB: 69331375926), Grad Lepoglava se 
· obvezuje podmiriti troškove koji se odnose na uređenje komunalne infrastrukture i priključke na komunalnu infrastrukturu bez naknade.
Članak 2.
Temeljem odredbe članka 17. stavka 1. točke 6. Odluke o komunalnom doprinosu („Službeni vjesnik Varaždinske županije“ broj 5/19 i 72/22) od plaćanja komunalnog doprinosa oslobođeni su u potpunosti obveznici plaćanja komunalnog doprinosa za gradnju građevine koje se grade prema programu poticane stanogradnje.
Članak 3.
Sukladno odredbama ove Odluke ovlašćuje se gradonačelnik Grada Lepoglave za sklapanje potrebnih ugovora i dodataka ugovora kojima se reguliraju međusobna prava i obveze u pogledu izgradnje stanova iz programa društveno poticane stanogradnje.
Članak 4.
Ova Odluka stupa na snagu osmog dana od dana objave u Službenom vjesniku Varaždinske županije. 
Predsjednik Gradskog vijeća 
Robert Dukarić

